Afrika citronkolombo

La Afrika citronkolombo, simple citronkolombo aŭ cinamkolombo (Columba larvata) estas birdospecio de la familio de Kolombedoj, Columbidae, kiu estas loĝanta reproduktanta birdo en centra kaj suda Afriko.

Ĝi troviĝas en montararbaroj de sub-Sahara Afriko. La Santomea citronkolombo estas kutime traktata kiel subspecio. La citronkolombo havas ĝenerale brunec-griza plumaro kun cinamobruna brusto. Maskloj havas verdec-brilan kolon kaj blankajn markilojn en la kapo, kaj inoj kaj junuloj estas pli brunaj kaj havas grizajn vizaĝajn markilojn. Tiu kolombo estas ofta specio, kaj la Internacia Unio por la Konservo de Naturo rangis ties konservostatuson kiel "Malplej Zorgiga".

 Taksonomio 
maldekstra|eta|Nematurulo en Eshowe, Kvazulu-Natalo.
La citronkolombo diferencas el la aliaj kolomboj de Afriko de la genro Columba pro siaj surteremaj kutimoj kaj la blankaj vizaĝo kaj frunto de masklaj plenkreskuloj; ĝi estas tiel foje apartigita en la genro Aplopelia.E.g. BLI (2008) Kelkaj traktas la populaciojn de la Golfo de Gvineo (Santomea citronkolombo) kiel aparta specio C. simplex (aŭ A. simplex), aliaj kiel subspecio de C. larvata. En tiu lasta kazo, la specio estas tuto, kiu povas esti nomata simple citronkolombo, kaj se Aplopelia estas konsiderata valida genro, kiu estus monotipa.Sinclair et al. (2002)

 Priskribo 
dekstre|eta|Sudafrika birdejo "Birds of Eden".
La citronkolombo estas tre malgranda, nome 24 ĝis 30 cm longa kaj 81.7 ĝis 150 g peza.CRC Handbook of Avian Body Masses de John B. Dunning Jr. (Editor). CRC Press (1992), . Masklaj plenkreskuloj havas plumaron kiu estas malhelbruna supre, brilverda kolflanke, kaj cinambruna sube. Ili havas rimarkindajn blankajn vizaĝojn. La piedoj, irisoj kaj okulringoj estas ruĝaj, la beko estas nigra. Inoj kaj junaj maskloj estas ĝenerale similaj, kun pli helbruna plumaro kaj senbrilaj grizaj vizaĝaj markiloj. La maskloj de la okcidentafrika subspecio havas malhelgrizan plumaron.

 Distribuado 
La citronkolombo havas tre ampleksan teritorion kaj estas distribuata en montararbaroj en sub-Sahara Afriko, kun areoj ekzemple el ĉirkaŭ 100 ĝis 3 000 m super marnivelo en Orienta Afriko. La dieto konsistas ĉefe el variaj malgrandaj fruktoj, semoj, moluskoj kaj insektoj. La ino kutime demetas du kremkolorajn blankajn ovojn.Sinclair et al. (2002), Jensen et al. (2005)

 Statuso 
Tre disvastigita tra sia tuta teritorio, la populacitendenco de la citronkolombo estas stabila kaj la birdo estas taksata kiel specio Malplej Zorgiga en la Internacia Ruĝa Listo de Endanĝeritaj Specioj Tamen, ĝi ŝajne malpliiĝis en kelkaj partoj de sia teritorio; en Tanzanio ekzemple ĝi ne estas rara super 1300 m en la Arbara Rezervejo de Norda Nguu, sed ne estas ofta en kelkaj habitato de malaltaj teroj. Ĝi preskaŭ forestas el sudoriento de la lando.Seddon et al. (1999), Jensen et al. (2005), BLI (2008)

Referencoj

 Literaturo 
 Gibbs, Barnes kaj Cox, Pigeons and Doves (Pica Press 2001) 
 del Hoyo J., Elliott A. & Sargatal J. (1997) Handbook of the Birds of the World, Volume 4, Sandgrouse to Cuckoos. BirdLife International, Lynx Edicions, Barcelona, 679 p.
 Prin J. & G. (1997) Encyclopédie des Colombidés. Éditions Prin, Ingré, 551 p.
 Jensen, Flemming P.; Tøttrup, Anders P. & Christensen, Kim D. (2005): The avifauna of coastal forests in southeast Tanzania. Scopus 25: 1-22. PDF kompleta teksto
 Seddon, N.; Ekstrom, J.M.M.; Capper, D.R.; Isherwood, I.S.; Muna, R.; Pople, R.G.; Tarimo & Timothy, E.J. (1999): The importance of the Nilo and Nguu North Forest Reserves for the conservation of montane forest birds in Tanzania. Biological Conservation 87(1): 59–72.  PDF kompleta teksto
 Sinclair, Ian; Hockey, Phil & Tarboton, Warwick R. (2002): SASOL Birds of Southern Africa. Struik, Cape Town 

 Eksteraj ligiloj 
 BirdLife Species Factsheet
 (Cinnamon dove = ) lemon dove - Species text in The Atlas of Southern African Birds

Kategorio:Kolombedoj
Kategorio:Faŭno de Afriko
Kategorio:Birdoj de Afriko
Kategorio:Columba